En gammel kending af den danske Metal Ligaen i ishockey vender onsdag tilbage. Det er Frederikshavn White Hawks, der har lavet en aftale med tjekkiske Ales Sova. Ales Sova har tidligere spillet i Herning Blue Fox i halvanden sæson. På det tidspunkt hed træneren Mario Simioni i Herning Blue Fox - altså samme mand, der i dag er træner i Frederikshavn White Hawks. Det forventes at Ales Sova ankommer til Frederikshavn onsdag. Han kommer til at spille med trøjenummer 44 på ryggen.
Frederikshavn White Hawkes har forstærket truppen for resten af 2017/2018 sæsonen.